open-index/open-wikipedia-markdown huggingface dataset:
Timo Kyntölä

**Timo Kyntölä** (s. 27. lokakuuta 1946 Helsinki) on suomalainen entinen jääkiekkoilija. Hän edusti koko SM-sarjauransa ajan, vuosina 1969–1975, kotikaupunkinsa seuraa Jokereita. Kyntölä muodosti yhdessä Timo Turusen ja Pentti Hiiroksen kanssa yhden Jokereiden historian kovimmista hyökkäysketjuista, "nallipyssyketjun". Kyntölä on ollut voittamassa Jokereiden ensimmäisiä mitaleita, vuonna 1971 hopeaa ja vuonna 1973 seuran ensimmäistä mestaruutta.

## Lähteet
*
STL

**STL** tai Stl voi tarkoittaa:
*Standard Template Library, ks. C++
*3D-tulostuksessa käytetty tekniikka/tiedostotyyppi
*Seitsemän tähden liike
*Suomen Sosialidemokraattinen Työläisnuorisoliitto, nuorisojärjestö 1921–1981 (vuodesta 1950 alkaen Suomen Sosialidemokraattinen Nuorisoliitto, SSN)
*Suomen Televisioiden Liitto
*Suomen Tennisliitto
*Suomen Teollisuustoimihenkilöiden Liitto, ammattiliitto 1917–2001
*Suomen Toverikuntien Liitto
*Suomen Työläisliitto, ammattiliitto 1929–1970
*Santalahden seisake, rautatieliikennepaikka rataosalla Tampere-Pori.
Fagottikonsertto (Mozart)

Wolfgang Amadeus Mozart sai **[[fagottikonsertto]]nsa** B-duurissa (KV 191) valmiiksi Salzburgissa kesäkuussa 1774. Ei ole tiedossa, kenelle Mozart teoksensa sävelsi. Kyseessä on ainoa Mozartilta säilynyt teos, jossa soolosoittimena käytetään fagottia. Hänen on kuitenkin sanottu säveltäneen myös kolme muuta fagottikonserttoa ja fagottisonaatin. 

## Osat

Konsertto koostuu kolmesta osasta:

# Allegro
# Andante ma adagio
# Rondo: Tempo di Menuetto 

Hitaan osan teema muistuttaa läheisesti "Porgi, amor" -aariaa *[[Figaron häät|Figaron häistä]]*.

## Lähteet
Simput

**Simput** (Cottidae) on ahvenkalojen lahkon simppukalojen alalahkoon kuuluva kalaheimo, johon nykyisin luetaan noin 120 sisävesien kalalajia 18:ssa suvussa. Tähän heimoon aiemmin luetut merikalojen suvut on sittemmin siirretty toiseen heimoon merisimput (Psychrolutidae).

## Levinneisyys
Simput ovat pohjakaloja. Suurin osa lajeista kuuluu kivisimppujen sukuun *[[Cottus]]*, joka on levinnyt laajasti Euraasian ja Pohjois-Amerikan pohjoisosien sisävesiin. Tähän sukuun kuuluvat myös suomalaiset lajit kivisimppu ja kirjoeväsimppu. Sen sijaan Isosimppu, piikkisimppu ja härkäsimppu kuuluvat merisimppujen heimoon. Baikaljärvessä elää kolmisenkymmentä endeemistä simppulajeja, jotka aiemmin luokiteltiin omiin heimoihinsa Abyssocottidae (syvännesimput), Cottocomephoridae (baikalinsimput) ja Comephoridae (rasvasimput), mutta fylogeneettisesti ne kuuluvat simppujen heimoon.

## Ulkonäkö ja koko
Simppujen pää on yleensä suuri ja usein päältä litistynyt, osittain paksuluinen ja piikkien suojaama. Suuret silmät sijaitsevat pään yläosassa. Ruumis kapenee jyrkästi pyrstöä kohden. Aikuisilla simpuilla ei ole uimarakkoa. Vatsaevät ovat suuret ja sijaitsevat huomattavan edessä. Selkäeviä on kaksi. Yleensä simput ovat noin kymmenen senttimetrin kokoluokkaa. 

### Viitteet
Luolamadonna

**Luolamadonna** tarkoittaa kahta maalausta, joiden sommittelu on lähes identtinen. Maalaukset ovat ainakin suurelta osin Leonardo da Vincin maalaamia.  Ne sijaitsevat Louvressa Pariisissa ja toinen National Galleryssä Lontoossa.

Louvren maalaus on todennäköisesti ensimmäinen kahdesta Luolamadonnasta ja noin 8 cm korkeampi kuin Lontoon versio. Ensimmäinen varma merkintä maalauksesta on vuodelta 1625, jolloin se kuului Ranskan kuninkaalliseen kokoelmaan. Maalaus on hyvä esimerkki Leonardon sfumato-tekniikasta.

National Galleryssa olevan maalauksen tilasi milanolainen Neitseellisen syntymän veljeskunta. Suuren osan siitä maalasivat avustajat, mahdollisesti Predisin veljekset. Sen oli tarkoitus täyttää suuri ja moniosainen alttaritaulu, joka oli jo rakennettu. Maalauksessa on kuvattu apokryfinen hetki Kristuksen lapsuudesta, kun Johannes Kastaja tapasi lapsena hänen perheensä tiellä Egyptiin. Leonardon maalaamassa kohtauksessa Johannes tunnustaa Jeesus-lapsen Kristukseksi.

## Lähteet

## Aiheesta muualla

* Luolamadonna National Galleryn sivuilla
* Luolamadonna Louvren sivuilla
Erkki Virtanen (kansliapäällikkö)

**Erkki Virtanen** (s. 12. toukokuuta 1950 Urjala) on suomalainen virkamies. Hän toimi työ- ja elinkeinoministeriön kansliapäällikkönä syksyyn 2015, jolloin jäi eläkkeelle.

Virtanen valmistui valtiotieteen kandidaatiksi Helsingin yliopistosta 1971. Hän aloitti uransa Tilastokeskuksessa, siirtyi sieltä valtiovarainministeriöön budjettisihteeriksi 1978, budjettiosaston apulaisosastopäälliköksi 1989 ja budjettipäälliköksi 1995. Hänestä tuli kauppa- ja teollisuusministeriön kansliapäällikkö 1998, ja sen yhdistyessä työministeriön kanssa vuonna 2008 hänestä tuli uuden ministeriön kansliapäällikkö.

Virtasta on pidetty yhtenä Suomen vaikutusvaltaisimmista valtion virkamiehistä. Hän tuli tunnetuksi 1990-luvun laman aikaan toimiessaan valtiovarainministeriön apulaisbudjettipäällikkönä. Hän oli pääasiassa vastuussa tuolloin tehdyistä leikkauspäätöksistä yhdessä silloisen budjettipäällikkö Raimo Sailaksen kanssa.

## Lähteet

## Kirjallisuutta
*
Filha

**Filha ry** on suomalainen tuberkuloosin ja keuhkosairauksien asiantuntijajärjestö, joka toteuttaa terveydenhuollon toimintaa kehittäviä hankkeita, edistää keuhkosairauksien ennaltaehkäisyä ja hoitoa sekä kouluttaa terveydenhuoltohenkilöstöä. Yhdistys järjestää säännöllisesti toistuvia koulutuspäiviä, kuten esim. Tartuntatautipäivät, Tuberkuloosipäivä, Tupakka ja terveys -päivä sekä Keuhko- ja allergiapäivät.

Filha on ollut aloitteentekijänä ja toimijana valtakunnallisessa astma-, keuhkoahtauma-, tuberkuloosi-, uniapnea-, allergiaohjelmassa sekä sisäilma- ja keuhkosyöpäohjelmissa.

Filhan kansainvälinen toiminta nojaa yhteistyöhön Maailman terveys­järjestö WHO:n, Euroopan Tartuntatautivirasto ECDC:n ja Kansain­välisen tuberkuloosi- ja keuhko­sairaus­unionin (IUATLD) kanssa. Yhdistys on toteuttanut tuberkuloosihankkeita EU-alueella ja laajempaa keuhkoterveyshanketta Keski-Aasiassa.

Filhan toiminta rahoitetaan suurimmalta osaltaan julkisilla avustuksilla, muun muassa Ulkoasiainministeriön ja Sosiaali- ja terveysministeriön hankerahoituksella sekä yhdistyksen omaisuuden tuoton turvin. Filha on SOSTEn jäsenjärjestö.

Filhan toimintaa johtaa pääsihteeri, professori Tuula Vasankari, ja yhdistyksen työntekijät edustavat useita eri osaamisalueita painottuen terveydenhuollon osaamiseen.

## Historia

Tuberkuloosin Vastustamisyhdistys perustettiin 28. toukokuuta 1907. Siihen liittyi vuonna 1930 Vähävaraisten Keuhkotautisten Avustamisyhdistys, ja uusi yhdistys sai nimen Suomen Tuberkuloosin Vastustamisyhdistys. Vuonna 1992 yhdistyksen nimi muutettiin Hengitys ja terveys ry:ksi. Vuodesta 2003 yhdistys on toiminut nimellä Filha ry (Finnish Lung Health Association).

## Rahoitus
Vuosina 1929–1997 yhdistys julkaisi vuosittain tuberkuloosi­joulu­merkkejä, joilla rahoitettiin joulumerkkikotien toimintaa.

Vuosina 2017&ndash;2022 STEA on tukenut järjestöä yli 2,75 miljoonalla eurolla rahapeli- ja verovaroista.

## Lähteet

## Aiheesta muualla
* Filha ry:n kotisivut
Kostajattaret

**Kostajattaret** () on Jo Reesin ensimmäinen suomennettu teos. Kirja kertoo  kolmesta naisesta, jotka päättävät kostaa miljardööri Juri Hordinskille. Kirjan on suomentanut Ulla Lempinen, ja sen on julkaissut 2009 Gummerus.

## Juoni
Kirjan tarina kietoutuu kolmen naisen ympärille: Peaches Gold on Los Angelesin vaikutusvaltaisin maksullinen seuralaineni, Frankie Willis on nuori kansitarjoilijatar Puskin-jahdilla ja Emma Hayley on viisikymppinen aristokraatti. Näitä kolmea naista yhdistää se, että miljardööri, Juri Hordinski on pilannut heidän elämänsä ja he aikovat kostaa.

## Lähteet
ActionScript

**ActionScript** on ECMAScriptiin perustuva skriptauskieli. ActionScriptiä käyttävät Adobe Flashin lisäksi jotkut tietokantaohjelmat, ja sitä käytetään myös yksinkertaisessa robotiikassa. ActionScriptin kehitti alun perin Macromedia Flashin käyttöön, mutta Adoben ostettua Macromedian myös ActionScript siirtyi Adoben omistukseen.

Ennen ActionScriptin liittämistä Flashiin ko. tiedostomuoto oli toiminnaltaan hyvin rajoittunut. Ensimmäinen ActionScript oli syntaksiltaan JavaScriptin kaltainen. Nykyisin lähes kaikki Flash-dokumenttien toiminnot (painikkeet, drop-down valikot, tekstikentät) perustuvat ActionScriptiin. Flashin 9. version mukana tuli oliopohjainen ActionScript 3.0, joka mahdollisti yhä monimutkaisempien Flash-dokumenttien kehityksen; tämän vuoksi Flash on Javan ohella yksi suosituimmista tiedostomuodoista selainpeleille.

## Esimerkki

Tyypillinen "Hello, World" -esimerkki:


```actionscript
package hello.world
    {
	import flash.display.Sprite;

        public class Main extends Sprite () {
            public function Main () : void {
                trace("Hello, World");
            }
        }
    }
```


## Lähteet
Saatchi Gallery

**The Saatchi Gallery** on nykytaiteen museo ja galleria Lontoossa. Charles Saatchi perusti sen 1985 taidekokoelmaansa varten.

Saatchi Gallery toimii nykyisin Lontoon Chelseassa. Saatchin kokoelmassa oli aluksi amerikkalaisia taiteilijoita ja minimalismia, sittemmin Damien Hirstin ja Young British Artists -ryhmän teoksia. Viime vuosina on palattu yhdysvaltalaiseen taiteeseen, ja näytteillä on ollut myös maalaustaidetta ja kiinalaista nykytaidetta.

Saatchi Gallerylla on ollut suuri vaikutus Englannin taiteeseen avaamisestaan lähtien. Monet galleriassa esitellyt taiteilijat ovat aiemmin olleet tuntemattomia sekä laajalle yleisölle että taidemaailmalle, ja gallerialla on ollut merkitystä taiteilijoiden uran kannalta. Saatchi Gallery on myös herättänyt kohua ja arvostelua.

Saatchi Galleryn ensimmäisessä näyttelyssä vuonna 1985 oli teoksia amerikkalaiselta minimalistilta Donald Juddilta, Brice Mardenilta, Cy Twomblyltä ja Andy Warholilta. Myöhemmin näyttelyissä nähtiin teoksia muun muassa Sol Le Wittiltä, Frank Stellalta ja Jeff Koonsilta.

Saatchi muutti linjaansa 1980-luvun lopulla. Hän myi suuren osan yhdysvaltalaisen taiteen kokoelmastaan ja investoi englantilaisten taiteilijoiden nuoreen sukupolveen, joka oli galleriassa esillä Young British Artists -näyttelyissä.

Saatchi Gallery on kokoluokassaan ainoa taidemuseo, jonne ei ole sisäänpääsymaksua. Saatchi Gallery on tehnyt myös laajoja kokoelmalahjoituksia. Sillä on myös tavallista laajemmat nettisivut. Vuonna 2006 avattiin kaikille avoin osasto ja muun muassa Your Gallery, jossa taiteilijat ja taideopiskelijat voivat ladata 20 teoskuvaa ja biografiatietoja omalle sivulleen. Sivustolla on jo yli sadantuhannen taiteilijan tiedot. Sivuilla myös myydään taidetta, ja vuonna 2007 sinne lisättiin maailman museoiden osasto.

Gallerian tavoitteena on ollut esitellä nykytaidetta, joka ei muuten pääsisi esille Lontoon suurissa instituutioissa, kuten Tate Modernissa. Tarkoituksena on myös tehdä taiteesta helpommin lähestyttävää suurelle yleisölle.

## Lähteet

## Aiheesta muualla
*Saatchi Galleryn verkkosivut
Danuta Stenka

**Danuta Stenka**, (s. 10. lokakuuta 1961 Sierakowice) on puolalainen näyttelijä. Hän kuuluu maan kašubivähemmistöön. *Rotten Tomatoes*-sivuston mukaan hän on saanut parhaat arviot suorituksestaan Adrian Panekin vuonna 2018 valmistuneessa elokuvassa *Wilkolak* (Ihmissusi). 

## Lähteet
Bob Clampett

**Robert "Bob" Clampett** (8. toukokuuta 1913 San Diego, Kalifornia &ndash; 2. toukokuuta 1984 Detroit, Michigan) oli yhdysvaltalainen animaattori ja animaatio-ohjaaja.

Clampett toimi jo kouluaikoinaan piirtäjänä ''Los Angeles Timesissa''. Hän aloitti animaattorina Warner Brosilla 1930-luvun alussa. Clampettin Warnerilla luomiin hahmoihin kuuluu muun muassa Tipi-lintu.

## Lähteet

## Aiheesta muualla
*
Natriumhypofosfiitti

**Natriumhypofosfiitti** eli **natriumfosfinaatti** (NaPH2O2) on hypofosforihapokkeen natriumsuola. Yhdistettä käytetään elintarviketeollisuudessa ja metalleilla pinnoittamiseen. Natriumhypofosfiitti esiintyy usein monohydraattina NaPH2O2·H2O.

## Ominaisuudet
Huoneenlämpötilassa natriumhypofosfiitti on värittömiä vettä imeviä kiteitä. Kuumennettaessa yhdiste hajoaa, jolloin muodostuu muun muassa erittäin myrkyllistä fosfiinikaasua. Natriumhypofosfiitti on erittäin vahva pelkistin, joka saattaa jopa räjähtää hapettimien kuten kloraattien vaikutuksesta.

## Valmistus
Natriumhypofosfiittia voidaan valmistaa neutraloimalla hypofosforihapoketta natriumhydroksidilla.

Teollisuudessa natriumhypofosfiittia valmistetaan pääasiassa kuitenkin toisella tavalla. Menetelmässä fosfori reagoi emäksisen natrium- ja kalsiumhydroksidia sisältävän lietteen kanssa. Reaktiossa muodostunut natriumhypofosfiittiliuos suodatetaan ja neutraloidaan.
:P4  +3 NaOH + 3 H2O → 3 NaPH2O2 + PH3

## Käyttö
Natriumhypofosfiittia voidaan käyttää elintarvikkeissa emulgaattorina, stabilisaattorina ja säilöntäaineena. Natriumhypofosfiitti estää *[[Clostridium botulinum]]* -bakteeria tuottamasta myrkyllisiä yhdisteitä ja sitä voidaan käyttää lihatuotteissa korvaamaan nitriittejä.

Natriumhypofosfiittia käytetään myös päällystettäessä esineitä nikkelillä elektrodittomasti. Menetelmän etuna ovat matalat kustannukset ja prosessin kontrolloimisen helppous. Menetelmässä hypofosfiitti-ioni pelkistää nikkeli-ionit metalliseksi nikkeliksi, jolloin hypofosfiitti-ionit hapettuvat fosfiitti-ioneiksi.

## Lähteet
Ferdinand de Lasteyrie

**Ferdinand Charles Léon de Lasteyrie du Saillant** (15. kesäkuuta 1810 Pariisi, Ranskan ensimmäinen keisarikunta – 12. toukokuuta 1879 Pariisi, Ranskan kolmas tasavalta) oli ranskalainen aatelinen, poliitikko, taidekirjailija, kriitikko ja arkeologi.

Kreivi De Lasteyrie julkaisi lähinnä 1850-luvulla useita taidetta käsitteleviä kirjoja ja hänen kirjoitustyyliään on kiitetty rohkeaksi, omaperäiseksi ja näkemykselliseksi. Hän ei pelännyt tarttua kiistanalaisiin aiheisiin, kuten mm. tuona aikana käytyyn keskusteluun valokuvauksen taiteellisesta arvosta.

Napoleon III:n joulukuussa 1851 tekemän vallankaappauksen aikana de Lasteyrie asettui tukemaan entistä pääministeriä Odilon Barrotia, Napoleonin vastustajaa. Hän joutui mielipiteidensä vuoksi vankilaan ja palasi politiikkaan vasta vuonna 1857.

## Lähteet
Espionage Act

**Espionage Act of 1917** on Yhdysvaltojen liittovaltion laki, joka astui voimaan 15. kesäkuuta 1917, hieman sen jälkeen kun Yhdysvallat liittyi ensimmäiseen maailmansotaan. Se kielsi kaikenlaisen sotilasoperaatioihin sekaantumisen ja vaikuttamisen ja Yhdysvaltojen vihollisten tukemisen sodan aikana, sotavoimien käskyvallan ja sotilaskäskyjen vastustamisen sekä värväykseen puuttumisen.

Yhdysvaltain sosialistipuolueen Eugene V. Debs tuomittiin kymmenen vuoden vankeuteen hänen vastustettuaan Yhdysvaltain liittymistä ensimmäiseen maailmansotaan.

Lakia vastaan sananvapauden puolesta kamppaillut sosialistipuolueen sihteeri Charles Schenck nosti kanteen Yhdysvaltoja vastaan, koska hänen mielestään Espionage Act rikkoi perustuslain 1. lisäystä. Vuonna 1919 Yhdysvaltojen korkein oikeus kuitenkin päätti oikeudenkäynnissä *Schenck vastaan Yhdysvallat* yksimielisesti, ettei Espionage Act loukannut niiden sananvapautta, joita oli rangaistu säädetyn lain mukaan.

Niin sanotut Pentagonin paperit vuotanutta Daniel Ellsbergia syytettiin tämän lain nojalla.

Arvostelua herätti se, että presidentti Barack Obaman hallinto ja oikeusministeri Eric Holder sovelsivat lakia ennennäkemättömän useasti jahdatessaan tietovuotajia.

Yhdysvaltain entistä presidenttiä Donald Trumpia syytetään 31 kertaan Espionage Act -lain rikkomisesta liittyen salaisiin asiakirjoihin, joita löydettiin hänen kotoaan. FBI ratsasi Trumpin asunnon Mar-a-Lagossa Palm Peachilla Floridassa 8. elokuuta 2022.

## Lähteet

## Aiheesta muualla

* Excerpt from the original (1917) US Espionage Act
* The United States v. Rose Pastor Stokes (1918)
* Schenck v. United States, 249 US 47 - Supreme Court 1919
Kukonaskel

**Kukonaskel** on kankaan kudekuviointi, joka tehdään perinteisesti mustalla ja valkoisella langalla. Vanhin esimerkki kukonaskelkuvioinnista on ruotsalainen Gerumin viitta ajalta 360-100 eaa. Kukonaskelkuviota käytettiin Skotlannissa lammaspaimenten päällysvaatteissa 1800-luvulla.

Kuvion englanninkielinen nimi on "houndstooth" (ajokoiran hammas). Suomenkielinen nimitys tulee siitä että kuvion ruutuihin liittyy kukon kannusta muistuttava kärki.

## Lähteet
Krasnoznamensk (Moskovan alue)

**Krasnoznamensk** () on suljettu kaupunki Moskovan alueella Venäjällä. Se sijaitsee M1-valtatien varrella 41 kilometriä Moskovan keskustasta länteen. Asukkaita on 36&nbsp;103 henkeä (vuonna 2010).

Paikkakunta on saanut alkunsa vuonna 1951 perustetusta ilmavoimien radiokeskuksesta. 1960-luvulla sen nimeksi vakiintui Golitsyno-2. Vuonna 1981 Krasnoznamenskin taajamasta tuli suljettu kaupunki. Nykyään siellä toimii avaruuslentojen lennonjohtokeskus.

## Lähteet

## Aiheesta muualla

* Krasnoznamenskin kaupungin sivusto
Kubinka

**Kubinka** () on kaupunki Moskovan alueen Odintsovon piirissä Venäjällä. Se sijaitsee M1-valtatien varrella 63 kilometriä Moskovasta länteen. Kaupungin kautta kulkee myös Moskovan ja Vjazman välinen rautatie. Asukkaita on 26&nbsp;200 henkeä (vuonna 2009).

Taajamasta tuli kaupunki vuonna 2004.

Kubinkassa toimii Venäjän puolustusministeriön panssaritorjunta-aseiden tutkimusinstituutti ja harjoitusalue. Noin viisi kilometriä rautatieaseman (Kubljanka I) luoteispuolella toimii muun muassa taitolentoja esittävästä hävittäjäryhmästään tunnettu Kubinkan lentotukikohta. 

## Lähteet

## Aiheesta muualla

* Kubinkan kaupungin sivusto
Chris Browne

**Chris Browne** (16. maaliskuuta 1952 South Orange New Jersey, Yhdysvallat – 5. helmikuuta 2023) oli yhdysvaltalainen sarjakuvataiteilija. Hänen isänsä oli sarjakuvataiteilija Dik Browne.

Browne jatkoi Harald Hirmuinen -sarjakuvan tekemistä isänsä jäätyä eläkkeelle vuonna 1988.

## Lähteet
Arthur Sommer

**Arthur Sommer** (21. lokakuuta 1847 Hämeenlinna – 10. lokakuuta 1907 Tampere) oli suomalainen kauppaneuvos (1896) ja teollisuusjohtaja.

Sommerin vanhemmat olivat talonomistaja Alexander Martinus Sommer ja Maria Josefina Holmström. Sommerin perhe muutti 1850 Tampereelle kun Alexander Sommer valittiin Finlayson & Co:n konttoripäälliköksi. Alexander Sommer rakennutti Satakunnankadun ja Itäisen puistokadun (nykyinen Hämeenpuisto) kulmaukseen *Sommerin huvilana* tunnetun asuintalon.

Arthur Sommer kävi Viipurissa toimineen Behmin saksalaisen koulun. Hän oli Finlaysonin palveluksessa konttoriharjoittelijana, konttoristina, kassanhoitajana ja prokuristina 1864–1890. Sommer toimi tehtaan isännöitsijänä 1890–1897 mutta erosi sitten Finlaysonilta jouduttuaan kieli- ja kansallisuuskysymysten takia riitoihin yhtiön omistajien kanssa. Tämän jälkeen Sommer oli yhdessä kasööri J. Kupiaisen ja insinööri P. A. Sharplesin kanssa perustamansa Tampereen Puuvillateollisuus Oy:n isännöitsijänä 1897–1907. Tälle yhtiölle valmistui 1899 oma puuvillatehdas Tampereen Lapinniemeen. Sommer sai kauppaneuvoksen arvon 1896.

Sommer perusti 1875 Suomen ensimmäisen kenkätehtaan Tampereelle nykyisen Puisto-Emmauksen tontille (Hämeenpuisto 14). *Jalintehtaan* nimellä tunnettu tehdas toimi aina vuoteen 1887 saakka. Tehtaan koneet tulivat Englannista ja enimmillään se työllisti 25 henkilöä. Sommer lopetti tehtaan työntekijöiden liiallisen alkoholin käytön aiheuttamien ongelmien takia.

Sommer rakennutti 1880-luvulla Hatanpään kartanolta vuokraamalleen maa-alalle *Metsola*-nimisen huvilan Pyhäjärven rantaan nykyisen Härmälän kaupunginosan alueelle. Tampereen kaupunki osti huvilan 1921 Sommerin perillisiltä ja siinä toimi sitten lasten vastaanottokoti. Alueella oli kaikkiaan 12 huvilaa joista on säilynyt vain Lepolan huvila.

Sommer oli porvarissäädyssä Tampereen edustaja valtiopäivillä 1894, 1899 ja 1900. Hän oli Tampereen kaupunginvaltuutettuna lähes 30 vuotta. Puoluekannaltaan Sommer oli vanhasuomalainen.

Arthur Sommer oli naimisissa vuodesta 1880 Lydia Johanssonin (1852–1921) kanssa. Heillä oli kuusi lasta jotka kaikki suomensivat sukunimensä Somersaloksi vuonna 1906:
* Eva Somersalo (1883–1956) kotitalous- ja käsityöopettaja, toimittaja, kokoomuksen kansanedustaja
* Ensi Elias Somersalo (1884–1927) diplomi-insinööri ja kirjailija
* Yrjö Aleksanteri Somersalo (1886–1942) fil. kandidaatti, perusti ensimmäisen maailmansodan aikana Helsinkiin pankkiiriliike *Yrjö Somersalo & Kumpp*, muutti 1921 Yhdysvaltoihin
* Aili Maria Somersalo (1887–1957) sairaanhoitaja ja lastenkirjailija.
* Artturi Somersalo (1889–1973) agronomi, maanviljelijä ja vuoden 1918 jälkeen liikemies
* Arne Sakari Somersalo (1891–1941) everstiluutnantti, IKL:n kansanedustaja, Ajan Sana -lehden päätoimittaja 

## Lähteet
* 
* Juhani Hildén : Metsolankatu ja Metsolankuja – ”Muinainen Metsola oli satu” (Härmälä-seura : Härmälän kadunnimet kertovat) 
* Tampereen muistolaatat ja muut muistomerkit : Suomen ensimmäisen jalkinetehtaan muistolaatta 1975

### Viitteet
Lobnja

**Lobnja** () on kaupunki Moskovan alueella Venäjällä. Se sijaitsee lähellä Kljazman tekojärveä 28 kilometriä Moskovasta pohjoiseen. Kaupungin kautta kulkee Moskovan ja Dubnan välinen rautatie. Sen lähellä on Šeremetjevon kansainvälinen lentoasema. Asukkaita on 74&nbsp;350 henkeä (vuonna 2010).

Paikkakunta on saanut alkunsa vuonna 1902 rakennetusta rautatieasemasta ja sitä ympäröineistä kylistä. 1920-luvulla Lobnjan taajamaan syntyi teollisuutta. Toisessa maailmansodassa neuvostoarmeija pysäytti saksalaiset panssarivaunujoukot Lobnjan lähellä Krasnaja Poljanassa. Vuonna 1961 taajamasta tuli kaupunki. Krasnaja Poljanan taajama liitettiin siihen vuonna 1975 ja Lugovaja vuonna 1976. Nykyään Lobnjassa on mm. sähköteknistä, metalli-, rakennustarvike ja elintarviketeollisuutta.


Kuva:Lobnya-station.jpg|Lobnjan rautatieaseman laitureita.
Kuva:Kiovo 5 (Киово).JPG| Kiovon kirkko ympäristöineen.


## Lähteet

## Aiheesta muualla

* Lobnjan kaupungin sivusto
Spekulaatio (filosofia)

**Spekulaatio** tarkoittaa teoreettista ajattelua tai pohdintaa, jolla tarkoitetaan usein myös vähättelevässä merkityksessä kokemuksesta piittaamatonta ajattelutapaa. Alkuperäisessä merkityksessä sana kuitenkin viittaa näkemiseen tai katsomiseen.

## Katso myös
* Hypoteesi

## Lähteet
C--

**C--** on ohjelmointikielen kääntäjän toteutuksessa käytettävä alhaisen tason kieli, jota kuvataan "siirrettäväksi assembleriksi". Kieli käyttää ajonaikaista rajapintakirjastoa apuna muun muassa roskien keruun ja poikkeuksien käsittelyn toteuttamiseen. C-- ei toteuta näitä itse, vaan tarjoaa rajapinnan jonka kautta itse määriteltyä toteutusta kutsutaan.

## Lähteet

## Aiheesta muualla
* https://www.cs.tufts.edu/~nr/c--/index.html
* The C-- Language Reference Manual 
* Viimeinen toteutusversio GitHub-palvelussa
QB64

**QB64** on Microsoft QuickBASIC:in ns. "henkiinherätysprojekti", jota kehitetään edelleen. QB64 on käännetty Microsoft Windowsille ja Linuxille. Ohjelmisto pystyy ajamaan/kääntämään useimpia QuickBASIC-ohjelmia. QB64 sisältää kuitenkin paremmat grafiikka- ja ääniominaisuudet, suuren määrän kirjastoja ja 64-bittisiä datatyyppejä, joiden esittelyyn tulee ohjelmiston mukana suurehko määrä esimerkkiohjelmia. QB64 käyttää SDL-kirjastoa grafiikan piirtämiseen. QB64:n mukana on ohjelmointiympäristö joka on ulkoasultaan sama kuin QuickBASIC:issa. QB64 kääntää FreeBASIC:n tavoin DOSin käyttöliittymän sovelluksia Windows-ohjelmien sijaan. Syntaksi on täsmälleen sama kuin QB:ssä. QB64 on freewarea.

## Aiheesta muualla
*QB64:n kotisivu
Bonnier Publications

**Bonnier Publications Oy** on kustannustalo, joka julkaisee käännöslehtiä. Bonnier Publications Oy kuuluu kaikissa Pohjoismaissa toimivaan Bonnier Publications A/S:n ja sitä kautta kansainväliseen Bonnier AB -konserniin. Yrityksen julkaisemiin aikakauslehtiin kuuluvat käännöslehdet ''Tieteen Kuvalehti'', ''National Geographic Suomi'', ''Kunto Plus'', ''KotiMikro'', ''Digikuva'' ja ''Tee Itse''.
## Aikakauslehdet
### Tieteen Kuvalehti

**Tieteen Kuvalehti** on Pohjoismaiden suurin yleistajuinen tiedettä (etenkin kulttuuria, luontoa, tekniikkaa ja lääketiedettä) käsittelevä aikakauslehti. Suomenkielinen *Tieteen Kuvalehti* toimitetaan tanskankielisen *Illustreret Videnskab* -lehden pohjalta. *Tieteen Kuvalehden* tyypillinen lukija on yli 20-vuotias, kaupungissa asuva koulutettu mies.
### National Geographic Suomi

**National Geographic Suomi** on tiedeaiheinen aikakauslehti. Lehden levikki on 10 225 (LT 2013), ja sen lukijat ovat tyypillisesti korkeasti koulutettuja ja hyvätuloisia.
### KotiMikro

**KotiMikro** (vuoteen 2004 Kompuutteri kaikille) on vuonna 1997 perustettu tietokonelehti. Se ilmestyy kolmen viikon välein, 18 kertaa vuodessa.
### Kunto Plus

**Kunto Plus** on hyvinvointiin ja terveyteen erikoistunut aikakauslehti. Lehden kohderyhmänä ovat työssäkäyvät yli 30-vuotiaat naishenkilöt. Lehden levikki on 14489 (LT 2016).
### Tee Itse

*Tee Itse* on nikkarointiin erikoistunut aikakauslehti. Lehti ilmestyy 18 kertaa vuodessa, ja sen levikki on 10 961 (LT 2013).

## Lähteet
Katie O’Brien

**Katie Jill O’Brien** (s. 2. toukokuuta 1986 Beverley, Yorkshire) on englantilainen tennispelaaja.

## Tennisura
### 2008
O’Brienin kauden ensimmäinen turnaus oli Australian avoimet. Turnauksen karsinnassa hän voitti Darya Kustovan ja Yanina Wickmayerin. Karsintojen viimeisellä kierroksella hän kohtasi Yuan Mengin, jolle hän kuitenkin hävisi 4–6, 2–6 eikä selviytynyt pääsarjaan. Toukokuussa O’Brien osallistui Ranskan avointen karsintaan. Karsintojen ensimmäisellä kierroksella hän voitti Melanie Southin, mutta hävisi toisella kierroksella Kristina Barroisille 4–6, 2–6. Wimbledonissa Shahar Peer voitti O’Brienin ensimmäisellä kierroksella. Yhdysvaltain avointen karsinnoissa hän pääsi toiselle kierrokselle asti, kunnes hän hävisi Alexa Glatchille.

### 2009
O’Brien joutui jälleen karsimaan Grand Slam -turnauksiin. Australian avointen karsinnoissa hän voitti Sandra Zahlavovan, Julie Dittyn ja Betina Jozamin, ja selviytyi ensimmäisen kerran Grand Slam -turnauksen pääsarjaan. Hän kohtasi 1. kierroksella Monica Niculescu, mutta hävisi hänelle 4–6, 4–6. Toukokuussa Ranskan avointen karsinnoissa hän pääsi viimeiselle kierrokselle asti, mutta hävisi sen Arantxa Rusille 4–6, 6–7(6). Tästä huolimatta O'Brien pääsi Lucky loserina mukaan turnauksen pääsarjaan, kun kuudenneksi sijoitettu Vera Zvonarjova jätti turnauksen loukkaantumisen takia väliin. Ensimmäisellä kierroksella O’Brien hävisi Olga Govortsovalle 6–1, 6–1. Wimbledoniin hän sai villin kortin suoraan pääsarjaan. Hän kuitenkin hävisi 1. kierroksella Iveta Benesovalle 2–6, 7–5, 4–6. Elokuussa US Openissa O'Brien oli karsintojen kolmanneksi sijoitettu, mutta hän hävisi karsintojen toisella kierroksella Anna Tatishvilille. Syyskuussa hän pääsi finaaliin 75&nbsp;000 dollarin ITF-turnauksessa Shrewsburyssa, jossa hän kohtasi toisen britin, Elena Baltachan. Baltacha vei ottelun voiton lukemin 3–6, 6–4, 3–6, mutta tämä tulos tarkoitti sitä, että molemmat finalistit pääsivät maailmanlistalla ensimmäistä kertaa sadan parhaan joukkoon.

### 2010
Australian avoimissa O’Brien pelasi pääsarjassa. Ensimmäisellä kierroksella hän voitti Patricia Mayrin 6–3, 6–3. Toisella kierroksella hän kohtasi entisen maailmanlistan ykköspelaajan, Jelena Jankovicin ja hävisi hänelle 2–6, 2–6. Ranskan avoimissa hän jäi edellisen vuoden tapaan 1. kierrokselle. Tällä kertaa hän hävisi Jill Craybasille.

## Aiheesta muualla
*
Matti Santahuhta

**Matti Santahuhta** (s. 13. elokuuta 1981 Pori) on entinen suomalainen jalkapalloilija ja nykyinen jalkapallovalmentaja.

## Ura
Santahuhta aloitti Veikkausliiga-uransa FC Jazzissa vuonna 2000 pelaten 26 ottelua ja tehden niissä kuusi maalia. Liigadebyyttinsä hän teki 29. huhtikuuta FC Jokereita vastaan ja onnistui heti myös maalinteossa. Seuraavana vuonna hän pelasi 15 ottelua, muttei saanut tehtyä yhtään maalia.

Vuodeksi 2002 hän siirtyi Tampere Unitediin, jossa hän pelasi 19 ottelua tehden niissä yhden maalin. Hän jatkoi TamUssa myös seuraavana vuonna pelaten tosin vain yhden ottelun ennen siirtoa takaisin FC Jazziin, jossa hän pelasi 18 ottelua tehden viisi maalia. Vuonna 2004 hän pelasi edelleen FC Jazzissa tehden kuusi maalia pelaamissaan 26 ottelussa.

Santahuhta on pelannut yhteensä 105 Veikkausliigaottelua, ja tehnyt niissä 18 maalia. Hän on edustanut FC Jazzin ja Tampere Unitedin lisäksi Vaasan Palloseuraa sekä Porin Palloilijoita. Hänen veljensä on Ilkka Santahuhta.

Lokakuussa 2011 Santahuhta lopetti pelaajauransa ja hänet nimitettiin FC Jazzin uudeksi päävalmentajaksi. Santahuhta toimi tehtävässä kaksi kautta, jonka aikana seura nousi Kakkosesta Ykköseen.

Santahuhta nimettiin Musan Salaman päävalmentajaksi marraskuussa 2014.

## Lähteet

## Aiheesta muualla
*Matti Santahuhta Veikkausliigan sivuilla
Jaiva

**Jaiva** () on Volgan vesistöön kuuluvan Kaman sivujoki Permin aluepiirissä Venäjällä. Sen pituus on 304 kilometriä ja valuma-alueen laajuus 6250 neliökilometriä. 

Joki saa alkunsa Kvarkuš-harjanteelta lähteltä Sverdlovskin alueen rajaa ja laskee Kaman tekojärveen Bereznikin kaupungin eteläpuolella. Sen varrella sijaitsee Jaivan kaupunkimainen taajama ja Jaivan lämpövoimalaitos, joka on yksi alueen suurimpia. Joen alajuoksulla harjoitetaan laivaliikennettä ja puunuittoa. Nimitys perustuu komipermjakin sanoihin *jai* ’liha’ ja *va* ’vesi’ (merkityksessä ’kalainen, riistarikas’).

## Lähteet
Maakäki

**Maakäki** voi tarkoittaa seuraavia lintuja:

* maakäet (*Neomorphus*), käkien heimoon kuuluva suku, jossa on viisi lajia
* pikkumaakäki (*Morococcyx erythropygus*)
* kalifornianjuoksukäen (*Geococcyx californianus*) vanha nimi
U-31 (1936)

**U-31** oli Saksan laivaston VIIA-luokan sukellusvene toisessa maailmansodassa, jossa se teki seitsemän taistelupurjehdusta. Alus upotti 11 kauppalaivaa yhteensä 27&nbsp;751 bruttorekisteritonnia sekä kaksi tukilaivaa yhteensä 160 grt. Sukellusveneen laskema miina vaurioitti pahoin taistelulaiva ''HMS Nelsonia''. Veneen ensimmäinen upotus oli toisen maailmansodan ensimmäinen saattueesta upotettu alus.

## Valmistus

Alus tilattiin 1. huhtikuuta 1935 AG Weseriltä Bremenistä, missä köli laskettiin 1. maaliskuuta 1936. Alus laskettiin vesille 25. syyskuuta ja otettiin palvelukseen 28. joulukuuta ensimmäisenä päällikkönään Rolf Dau.

## Palvelus
Palvelukseen otettaessa alus liitettiin 2. sukellusvenelaivueeseen. 

Alus upposi 11. maaliskuuta 1940 Jadebusenissa Britannian kuninkaallisten ilmavoimien pommitettua alusta, jolloin aluksen koko miehistö sai surmansa. Alus nostettiin maaliskuussa, minkä jälkeen se korjattuna palutettiin palvelukseen. Se upposi uudelleen 2. marraskuuta Irlannin luoteispuolella jouduttuaan syvyyspommihyökkäyksen kohteeksi. Syvyyspommit laukaisi Britannian kuninkaallisen laivaston hävittäjä *[[HMS Antelope (H36)|HMS Antelope]]*, jolloin kaksi miehistönjäsentä sai surmansa. Aluksen upottanut hävittäjä pelasti 44 eloonjäänyttä.

### Purjehdukset
Sukellusveneen partiomatkat toisessa maailmansodassa:
*1. Purjehdus 27. elokuuta, Memel - 2. syyskuuta 1939, Wilhelmshaven
*2. Purjehdus 9. syyskuuta, Wilhelmshaven - 2. lokakuuta 1939, Wilhelmshaven
**16. syyskuuta Furness, Withy and Companyn *SS Aviemore* 4&nbsp;060 t
**24. syyskuuta Charlton, McAllum and Companyn *SS Hazelside* 4&nbsp;646 t
*3. Purjehdus 21. lokakuuta, Wilhelmshaven - 31. lokakuuta 1939 Wilhelmshaven (miinoitusmatka)
**''HMS Nelson'' vaurioitunut osuttuaan miinaan
*4. Purjehdus 19. marraskuuta, Wilhelmshaven - 11. joulukuuta 1939, Wilhelmshaven
**1. joulukuuta Det Bergenske D/S A/S:n *SS Arcturus* 1&nbsp;277 t
**3. joulukuuta Jens Toftin *SS Ove Toft* 2&nbsp;135 t
**4. joulukuuta Erling J. Torstensenin *SS Gimle* 1&nbsp;271 t
**4. joulukuuta Wahl and Companyn *SS Primula* 1&nbsp;024 t
**6. joulukuuta Ed. Lassin *SS Agu* 1&nbsp;575 t
**6. joulukuuta Rederi A/B Bifrostin *SS Vinga* 1&nbsp;974 t
*5. Purjehdus 15. tammikuuta, Wilhelmshaven - 4. helmikuuta 1940,  Wilhelmshaven
*6. Purjehdus 16. syyskuuta, Wilhelmshaven - 8. lokakuuta 1940, Lorient
**22. syyskuuta färsaarelainen höyrytroolari *Union Jack* 81 t
**27. syyskuuta Lauritz Klosterin *MV Vestvard* 4&nbsp;319 t
*7. Purjehdus 19. lokakuuta, Lorient - 2. marraskuuta 1940 upotettu
**29. marraskuuta Elders and Fyffes Limitedin *SS Matina* 5&nbsp;389 t

## Päälliköt
Aluksen päälliköt:
*Rolf Dau 28. joulukuuta 1936 - 8. marraskuuta 1938
*Johannes Habekost 8. marraskuuta 1938 - 11. maaliskuuta 1940 (kuollut)
* .... (vene telakalla)
*Wilfried Prellberg 8. heinäkuuta - 2. marraskuuta 1940

## Lähteet
*

### Viitteet
Kansainvälinen tupakaton päivä

**Kansainvälinen tupakaton päivä** on 31. toukokuuta vietettävä kansainvälinen vuosipäivä. Päivää on vietetty vuodesta 1988 alkaen Maailman terveysjärjestön (WHO) aloitteesta. Tarkoituksena on kiinnittää maailman huomio tupakan laajaan käyttöön, tupakoinnista aiheutuviin sairauksiin ja kuolemiin. Vuonna 2020 tupakasta johtuvia kuolemia aiheutui vuodessa 8 miljoonaa.

## Historia
Maailman terveysjärjestön 40. kokouksessa 15. toukokuuta 1987 esitettiin, että 7. huhtikuuta 1988 järjestettäisiin kansainvälinen tupakaton päivä. Päivä on sama kun on WHO:n perustamispäivä. Päivää oli tarkoitus viettää pidättäytymällä tupakan käytöstä. 42. kokouksessa 17. toukokuuta 1989 päätettiin ottaa päiväksi 31. toukokuuta.

Tupakattomana päivänä tuodaan esiin tupakoinnista aiheutuvia haittoja vuosittain vaihtuvilla teemoilla, kuten tupakan mainostaminen, terveysvaroitukset, tupakanpolton lopettaminen sisällä jne. 

## Teemoja
* 2007 *Työpaikkojen savuttomuus*
* 2008 *Tupakaton nuoriso*
* 2009 *Tupakan terveysvaroitukset*
* 2010 *Naisten ja tyttöjen suojeleminen tupakan haitoilta*
* 2011 *WHO:n savuttomaan ympäristöön tähtäävä yleissopimus*
* 2012 *Tupakkateollisuuden harjoittama häirintä*
* 2013 *Kieltäkää tupakkamainonta, tupakan myynninedistäminen ja sponsorointi*
* 2014 *Tupakkaveron nostaminen*
* 2015 *Sähkösavukkeet tupakkaveron piiriin*
* 2016 *Kiitos tupakkalaki!*
* 2017 *Tupakka on uhka kehitykselle*
* 2018 *Tupakka ja sydäntaudit*
* 2019 *Tupakka ja keuhkot*
* 2020 *Nuorten suojelu tupakkayhtiöiden markkinoinnilta ja tupakoinnin aloittamiselta*
* 2021 *Sitoudu lopettamaan*
* 2022 *Tupakka – uhka ympäristöllemme*
* 2023 *Ruokaa, ei tupakkaa*

## Lähteet

## Aiheesta muualla
* 
* 
* 
*
Jaiva (taajama)

**Jaiva** () on kaupunkimainen taajama ja kaupunkikunta Permin aluepiirin Aleksandrovskin piirissä Venäjällä. Se sijaitsee Jaiva-joen varrella 30 kilometriä Aleksandrovskista luoteeseen. Taajaman kautta kulkee Tšusovoin ja Solikamskin välinen rautatie. Asukkaita on 10&nbsp;400 henkeä (vuonna 2009).

Paikkakunta on saanut alkunsa kulakkeina karkotettujen talonpoikien Jaivan rautatieaseman lähelle rakentamasta asutuksesta. Vuonna 1931 sinne perustettiin saha, joka vuonna 1945 muutettiin talonrakennuskombinaatiksi. Myöhemmin kombinaattiin liitettiin vuonna 1956 perustettu huonekalutehdas. Vuodesta 1938 lähtien taajamassa toimi Verh-Jaivasta siirretty metsäteollisuuspiirin konttori. Vuonna 1956 alettiin rakentaa Jaivan lämpövoimalaitosta, joka otettiin käyttöön vuosina 1963–1965. Voimalan lauhdevesiä käyttää hyväkseen vuonna 1977 perustettu kalankasvatuslaitos. Vuonna 1978 alettiin rakentaa Jaivan suurkanalaa. Kaupunkimaisen taajaman statuksen Jaiva sai vuonna 1948.

Nykyään Jaivassa toimii lämpövoimalaitos, suurkanala, saha ja muita metsäteollisuusyrityksiä sekä leipomo. Taajamassa on  kaksi keskikoulua, lasten musiikkikoulu, kulttuuritalo, kaksi kirjastoa, kotiseutumuseo, sairaala ja ortodoksinen kirkko.

## Lähteet
Paul Voss

**Paul Voss** (s. 26. maaliskuuta 1986 Rostock, Saksan demokraattinen tasavalta) on saksalainen maantiepyöräilijä, joka kilpaili ammattilaisena 2009–2016. Hän aloitti ammattilaisuransa Team Milramissa 2009–2010. Vuodesta 2011 hän edusti uransa loppuun saakka saksalaisjoukkuetta, joka oli 2011–2012 nimeltään Endura Racing, 2013–2014 Team NetApp-Endura ja 2015–2016 Bora-Argon 18. Hän on kilpaillut myös cyclocrossissa.

Voss saavutti hopeaa alle 23-vuotiaiden EM-kilpailujen maantieajossa 2008. Hän voitti Katalonian ympäriajon 2010 avausetapin, 3,6&nbsp;kilometrin aika-ajon, sekunnin erolla Levi Leipheimeriin Hän voitti gravelpyöräilyn World Series -kilpailu 3RIDES Gravel Racen 2023 ja sai samana vuonna gravelpyöräilyn EM-pronssia.

## Lähteet

## Aiheesta muualla
*Paul Voss Team Milramin sivustolla
XL (ohjelmointikieli)

**XL** () on käsitteellistä ohjelmointiparadigmaa () varten kehitetty ohjelmointikieli.

XL:n ominaisuuksiin lukeutuvat ohjelmoijan mukautettavissa oleva syntaksi ja semantiikka. Kääntäjän lisäosilla kieltä voi mukauttaa mielivaltaisesti.

## Lähteet

## Aiheesta muualla
* SourceForge.net - XL
Jani Raukko

**Jani Raukko** (s. 17. marraskuuta 1976 Harjavalta) on suomalainen jalkapalloilija. Hän on pelipaikaltaan keskikenttäpelaaja. Jalkapallouransa jälkeen on toiminut porilaisen jääpallojoukkueen Narukerän päävalmentajana.

## Ura
Raukko on Rauman Pallo-Iirojen kasvatti. Hän aloitti Veikkausliiga-uransa porilaisessa FC Jazzissa kaudella 1999 pelaten 19 ottelua. Ensiesiintymisensä pääsarjatasolla hän teki 25. huhtikuuta Kotkan TP:tä vastaan. Ensimmäisen liigamaalinsa hän teki 15. lokakuuta 2000 Kotkan TP:tä vastaan, ja koko kaudella hän teki yhteensä kaksi maalia pelaamissaan 31 ottelussa. Kaudeksi 2001 Raukko siirtyi Tampere Unitediin, jossa hän pelasi 16 ottelua voittaen Suomen-mestaruuden. Hän palasi FC Jazziin seuraavana vuonna pelaten 20 ottelua ja tehden kaksi maalia. Kaudella 2003 hän pelasi 23 ottelua tehden kolme maalia, ja seuraavalla kaudella 24 ottelua tehden viisi maalia. Yhteensä Raukko pelasi 133 Veikkausliigan ottelua ja teki niissä 12 maalia. Kauden 2009 Raukko aloitti Euran Pallossa, jossa teki 11 ottelussa 13 maalia.

Vuonna 2018 Raukko aloitti jääpallon Bandyliigassa pelaavan Porin Narukerän päävalmentajana.

Raukko valmistui tradenomiksi Satakunnan ammattikorkeakoulusta vuonna 2002. Hän työskentelee Länsi-Suomen Osuuspankissa Rauman alueen henkilöasiakkaiden asiakkuusjohtajana.

## Saavutukset
* Suomen-mestaruus: 2001

## Lähteet
Viherritari

**Viherritari** (*Papilio palinurus*) on ritariperhosten heimoon kuuluva päiväperhonen, jota tavataan Kaakkois-Aasian sademetsissä. Se on väriltään smaragdinvihreä, lukuun ottamatta siivissä kulkevaa leveää juovaa, joka on vaaleanvihreä. Aikuisen yksilön siipien kärkiväli on 4,5–8&nbsp;cm.

## Aiheesta muualla
* Papilio palinurus
Talviruokinta

**Talviruokinta** tarkoittaa seuraavia asioita:

* Riistanhoidossa riistaeläimien talviruokintaa, kuten riistapeltoa tai  ruokintapaikkaa.
* Kotieläimien ulkoruokintaa talvikaudella, kuten lampaita ja lihakarjaa
* Lintujen talviruokintaa
Esikääntäjä

**Esikääntäjä** () on ennen ohjelmointikielen kääntäjää suoritettava ohjelma. Esikääntäjä on ikään kuin erikoistunut tekstieditori. C-kielen esikääntäjä on erillinen itse C-kielestä, eikä esikääntäjä ymmärrä kielen rakenteita. C-kieleen esikääntäjän lisäämistä ehdotti Alan Snyder.

Esikääntäjä kehitettiin vakioitujen arvojen ja makrojen käsittelyyn sekä tiedostojen liittämiseen kuten BCPL:ssä ja PL/I:ssä. Myös muun muassa FORTRANiin on ollut saatavilla esikääntäjä.

Esimerkki esikääntäjän käytöstä C-kielen kanssa:

```c
#define KOKO 20

int data[KOKO];
char merkkijono[KOKO];
```


.. jossa määritellyn vakion `KOKO` arvo `20` sijoitetaan esikääntäjän toimesta kohtiin, joissa sama merkkijono esiintyy.

M4 on yksi yleiskäyttöisistä "esikääntäjäkielistä".

## Lähteet
Ykstoist ykstoist

**Ykstoist ykstoist** on suomalaisen rap/reggae-yhtye Jätkäjätkien debyyttialbumi, joka julkaistiin 19. toukokuuta 2010. Kappale ”Joku saa tietää” on saanut jonkin verran radiosoittoa YleX:llä. Levystä julkaistiin vinyyliversio 26. toukokuuta 2010. *Ykstoist ykstoist* nousi parhaimmillaan kuudennelle sijalle Suomen virallisella albumilistalla.

## Kappaleet
# 
# 
# 
# 
# 
# 
# 
# 
#  (mukana Rauhatäti)
# 
# 
# Vääksy (Bonuskappale)

## Arvostelut
* Desibeli.net: 
* Keskisuomalainen: *positiivinen*
* Rumba: 
* Soundi: 

## Lähteet
Kapsáli

**Kapsáli** (; ) on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 76 (vuonna 2011).

Kapsáli on osa Chóran eli Kytheran pääkylän kyläyhdyskuntaa ja sijaitsee Kytheran eteläosassa Välimeren rannalla, kaksi kilometriä Chórasta etelään. Kapsáli toimi venetsialaiskaudella Chóran satamana.

Kapsálissa on esimerkiksi uimaranta, kahviloita, baareja, ravintoloita, autovuokraamo, huoneiden vuokraajia, hotelleja ja pieni supermarket. Kylä on ollut vuosien ajan saaren yöelämän keskus.

## Väkiluvun kehitys

## Lähteet

## Aiheesta muualla

* Kapsáli Visitkythera.gr-sivustolla
Temppeliviikuna

**Temppeliviikuna** (*Ficus religiosa*) – myös **pyhäviikuna**, **pipal** tai **bodhipuu** – on pitkäikäinen, kesävihanta puu, joka kuuluu mulperikasvien (Moraceae) heimoon ja viikunoiden (*Ficus*) sukuun. Temppeliviikunalla on uskonnollista merkitystä sekä buddhalaisuudessa että hindulaisuudessa.

## Ulkonäkö ja koko

Temppeliviikuna on aluksi päällyskasvi, mutta juurtuu iän myötä maahan ja kasvaa 15–25 metriä korkeaksi, leveälatvaiseksi puuksi. Sillä on leveät, harmaanruskeat oksat, jotka ovat nuorena hienokarvaiset. Runko on 30–50 senttimetriä paksu ja harmaa kuori sileä tai pystysuunnassa uurteinen.

Nahkamaiset lehdet ovat soikeat tai kolmiomaiset ja kasvavat 9–17 senttimetriä pitkiksi ja 8–12 senttimetriä leveiksi. Ehyt- tai mutkalaitainen lehtilapa on hertta- tai kiilatyvinen ja pitkäsuippuinen tai otakärkinen. Lavan alapinta on vaaleampi kuin kiiltävän tummanvihreä yläpinta ja keskisuonen molemmin puolin on 2 tyvisuonta ja 5–7 sivusuonta. Ohut lehtiruoti on vähintään yhtä pitkä kuin lehtilapa ja kiinnittynyt puuhun nivelellä. Kiinnittymiskohdassa on pienet, soikeat korvakkeet, joiden kärjet ovat suippoja.

Temppeliviikuna kukkii maalis–huhtikuussa. Sen pienet hede- ja emikukat kätkeytyvät mehevien, vihreiden kukintolapakoiden eli *viikunoiden* sisälle. Sileäpintaiset, litteän pallon muotoiset lapakot ovat 1–1,5 senttimetrin mittaiset ja soikeiden suojuslehtien peittämät. Ne ovat kiinnittyneet yksittäin tai pareittain puun lehteviin oksiin.

Temppeliviikunan pölyttämiseen on erikoistunut tietty viikunapistiäislaji, jonka tieteellinen nimi on *[[Blastophaga quadraticeps]]*. Pistiäisnaaraat tunkeutuvat nuorten kukintolapakoiden sisälle lapakon päässä olevasta aukosta ja pölyttävät emikukat laskiessaan niihin munansa. Pölytyksen jälkeen lapakot kypsyvät touko–kesäkuussa punaisten pilkkujen täplittämiksi sinipunaisiksi hedelmiksi ja samanaikaisesti pistiäisen munista kehittyy ensin toukkia ja lopulta täysikasvuisia pistiäisiä. Pistiäiskoiraat kaivavat hedelmän seinämiin aukkoja, joiden kautta siitepölyä ja hedelmöittyneitä munia kantavat naarat voivat lähteä etsimään uusia lapakoita muniaan varten.

## Levinneisyys
Temppeliviikuna kasvaa luonnonvaraisena Pohjois-Intiassa, Nepalissa, Pakistanissa sekä Indokiinassa, mutta on levinnyt ihmisen mukana muuallekin, kuten Yhdysvaltoihin ja Israeliin.

## Elinympäristö
Temppeliviikuna menestyy kaikkialla tropiikissa 1&nbsp;500 metrin korkeudelle saakka.

## Temppeliviikuna kulttuurissa
Buddhalaiset pitävät sitä pyhänä, sillä Siddhartha Gautaman sanotaan saavuttaneen nirvanan mietiskeltyään kuusi vuotta bodhipuun varjossa. Hindut puolestaan liittävät temppeliviikunan naisten hedelmällisyyteen ja uskovat, että Vishnu-jumala syntyi sen juurella.

## Lähteet

## Aiheesta muualla
* JSTOR Global Plants: ''Ficus religiosa'' 
* Integrated Taxonomic Information System (ITIS): ''Ficus religiosa'' 
* Global Biodiversity Information Facility (GBIF): ''Ficus religiosa'' 
* United States Department of Agriculture (USDA): ''Ficus religiosa'' 
* Pherobase: Floral volatiles of ''Ficus religiosa''
Nuija

**Nuija** voi tarkoittaa:

*nuija, paksu- ja raskaspäinen työkalu
*piikkinuija eli aamutähti, keskiaikainen lähitaisteluase
*ketjukuulanuija, keskiaikainen lähitaisteluase
**[[Nuija ja tosinuija]]*, komediaelokuva vuodelta 1994
*Suomalainen Nuija, vuonna 1875 perustettu suomenmielinen ylioppilasjärjestö
*Nuija, sukunimenä:
** Pasi Nuija (s. 1970), suomalainen jalkapalloilija.
Aavikkoleguaanit

**Aavikkoleguaanit** (*Dipsosaurus*) on leguaanien heimoon (Iguanidae) kuuluva liskosuku. Siihen luetaan kaksi lajia: Meksikossa ja Yhdysvalloissa elävä aavikkoleguaani (*Dipsosaurus dorsalis*) sekä Isla Santa Catalina -saarella Meksikossa elävä *[[Dipsosaurus catalinensis]]*.

Nimi *Dipsosaurus* tulee sanoista *dipsa* ’janoinen’ ja *sauros* ’lisko’.

## Kuvaus
Aavikkoleguaanit ovat pienikokoisia leguaaneja: aikuiset yksilöt painavat 25–75 grammaa. Muiden leguaanien tapaan ne ovat pääosin kasvinsyöjiä, mikä on epätyypillistä alle sadan gramman painoisille liskoille. On mahdollista, että aavikkoleguaanien suosima korkea lämpötila mahdollistaa kasvien sulattamisen liskojen pienestä koosta huolimatta.

## Evoluutio ja fossiilit
Aavikkoleguaanit edustavat todennäköisesti leguaanien vanhinta nykypäivään säilynyttä kehityslinjaa. Molekyylikellon avulla kehityslinjan iäksi on arvioitu noin 38 miljoonaa vuotta, ja sen vanhimmat tunnetut fossiilit kuuluvat eoseenilla noin 35 miljoonaa vuotta sitten eläneelle *[[Queironius|Queironius praelapsus]]* -lajille. Toiseksi vanhimmat tunnetut samalle kehityslinjalle kuuluvat fossiilit ovat mioseenilta: aavikkoleguaani (*Dipsosaurus dorsalis*) ilmestyi Nebraskassa varhaismioseenilla, ja *[[Armandisaurus|Armandisaurus explorator]]* -laji tunnetaan keskimioseenin New Mexicosta.

Kaikki nykyiset leguaanisuvut sisältävät kladogrammi:

## Lähteet
Yhdistyneen kuningaskunnan parlamenttivaalit 1997

**Yhdistyneen kuningaskunnan parlamenttivaalit 1997** järjestettiin 1. toukokuuta. Vaaleissa Työväenpuolue sai enemmistön ja puolue palasi hallitukseen
18 oppositiovuoden jälkeen. Työväenpuolueen puheenjohtajasta Tony Blairista tuli uusi pääministeri.

## Lähteet

## Aiheesta muualla
Vsevolodo-Vilva

**Vsevolodo-Vilva** () on kaupunkimainen taajama ja kaupunkikunta Permin aluepiirin Aleksandrovskin piirissä Venäjällä. Se sijaitsee Jaivan sivujoen Vilvan varrella 16 kilometriä Aleksandrovskista luoteeseen. Taajaman kautta kulkee Tšusovoin ja Solikamskin välinen rautatie. Asukkaita on 3500 henkeä (vuonna 2009).

Paikkakunta on saanut alkunsa vuonna 1811 perustetusta rautatehtaasta. Nimen toinen osa perustuu omistajan Vsevolod Vsevoložskin etunimeen. Vuonna 1888 suljetun rautatehtaan tilalle perustettiin metanolia valmistanut metsäkemiallinen tehdas. Vuonna 1930 perustettiin sovhoosi ja vuonna 1943 metsäteollisuuspiirin konttori. Kaupunkimaisen taajaman statuksen Vsevolodo-Vilva sai vuonna 1928.

Nykyään Vsevolodo-Vilvassa toimii kemian tehdas, metsäteollisuuspiiri, maatalousyritys, Bereznikin soodatehtaan kaivos ja metsänhankintayritys. Taajamassa on keskikoulu, lasten luomistyön keskus, kerhotalo, kirjasto ja sairaala. Nähtävyyksiin kuuluu tehtaanjohtajan talo, jossa vuonna 1916 asui kirjailija Boris Pasternak.

## Lähteet

## Aiheesta muualla
* ”Pasternakin talo” Vsevolodo-Vilvassa
Andréas Anagnostákis

**Andréas Anagnostákis** () (1826–1897) oli kreikkalainen lääkäri ja Ateenan yliopiston lääketieteellisen tiedekunnan professori. Anagnostákis syntyi Antikytheran saarella ja oli kreetalaista alkuperää.

Anagnostákis opiskeli Ateenan yliopistossa ja oli harjoittelussa Berliinissä, Wienissä ja Pariisissa. Hänestä tuli professori vuonna 1855. Hän opetti Ateenan yliopiston lääketieteellisessä tiedekunnassa vuodesta 1856 lähtien. Anagnostákis toimi 43 vuoden ajan oftalmologiaklinikan johtajana ja oli Ateenan lääketieteellisen seuran presidentti 20 vuotta. Vuonna 1877 Anagnostákiksesta tuli Ateenan yliopiston rehtori.

Anagnostákis esitteli vuodesta 1854 lähtien oftalmoskoopin muunnosta. Oftalmoskooppi oli saksalaisen Hermann von Helmholtzin vuonna 1851 keksimä. Anagnostákiksen muunnos oli muun muassa käyttäjäystävällisempi, ja nykyisin se on oftalmologien kautta maailman laajalti hyväksymä. Lääketieteellisessä terminologiassa tätä instrumenttia kutsutaankin ”Anagnostákiksen oftalmoskoopiksi”.

Lisäksi Anagnostákis kehitteli kirurgisia menetelmiä *[[Trichiasis|trichiasiksen]]* hoitamiseen.

## Lähteet
Pikiruukki (Kokkola)

**Pikiruukki** on Kokkolassa sijaitseva pienalue. Pikiruukki sijaitsee lähellä Tullimäkeä ja leirintäaluetta. Siellä on pääasiassa omakotitaloja, mutta myös kerrostaloja. Alueelle rakennettiin parisen omakotitaloa Kokkolan asuntomessuja 2011 varten.
Pikiruukissa sijaitsee Pikiruukin päiväkoti.

90-luvulle asti alueella toimi Puolustusvoimien Asekoulu ja Keskusvarikko 8:n varikkoalue. Vuoteen 1970 asti kasarmialueella toimi Pohjanmaan Ilmatorjuntapatteristo.

## Lähteet
Kellon yläaste

**Kellon yläaste** oli yläkoulu entisen Haukiputaan Kellon taajamassa, lähellä Kalimeenojaa. Yläkoulussa työskentelee vajaat 400 oppilasta. Vuonna 2012 Kellon pääkoulu ja Kellon yläkoulu yhdistyivät Kellon kouluksi.

## Aiheesta muualla
* Kellon yläaste Haukiputaan kunnan internetsivuilla
FindSounds

**FindSounds** on verkkosivusto, jota ylläpitää Comparisonics Corporation. Sivustolta löytyy useita äänitehosteita, joita voi käyttää esimerkiksi omissa videoleikkeissä.

## Lähteet